Tu Youyou

Tu Joujou (, g. 1930 m. gruodžio 30 d.) – kinų medicinos chemikė, farmacininkė ir mokslininkė, tyrusi medikamentus maliarijai gydyti. Ji atrado artemiziną (taip pat žinomą kaip qinghaosu, ) ir dihidroartemizininą. Tai buvo proveržis 20-ojo amžiaus medicinoje, padėjęs išgydyti milijonus žmonių, sergančių maliarija, ypatingai pietų Kinijoje, pietryčių Azijoje, Afrikoje bei pietų Amerikoje.  

Už šiuos atradimus Tu buvo apdovanota 2011-ųjų Albert Lasker premija už mokslinius tyrimus medicinoje () ir 2015-ųjų Nobelio medicinos arba fiziologijos premija, kurią tyrėja dalinosi su William C. Campbell ir Satoshi Ōmura. Tu yra pirmoji Kinijos mokslininkė laimėjusi Nobelio medicinos arba fiziologijos premiją  ir pirmoji moteris iš Kinijos laimėjusi Nobelio premiją  bet kurioje kategorijoje.

Išsilavinimas bei asmeninis gyvenimas 

Tu gimė Ningbo, Džedziange, Kinijoje.  Dar būdama 16 metų, Tu susirgo tuberkulioze ir buvo priversta dvejus metus neiti į mokyklą. Ši patirtis paskatino ją rinktis medicinos mokslų studijų kryptį. Pabaigusi mokyklą, Tu pradėjo studijas Pekino universiteto medicinos mokyklos farmacijos departamente (1951–1955). Po universiteto baigimo ji toliau tęsė tiriamuosius darbus Kinijos tradicinės medicinos mokslų akademijoje.  Tu Youyou gimė, įgijo išsilavinimą ir mokslinius darbus atliko tik Kinijoje. Tu neturėjo mokslų daktarės ar magistrės laipsnio bei tiriamųjų darbų užsienio šalyse patirties, tuomet nepriklausė Kinijos mokslo akademijai. 

Dabar Tu Youyou yra vyriausioji tyrėja Kinijos tradicinės medicinos mokslų akademijoje. 
Tu vyras yra metalurgijos inžinierius, kartu jie turi dvi dukteris. .

Vaistų nuo maliarijos paieškos 

1967-aisiais Kinijos kultūrinės revoliucijos metu, Šiaurės Vietnamo lyderis Ho Chi Minh, kuris tuomet dalyvavo kariniame konflikte su Pietų Vietnamu bei Jungtinėmis Valstijomis paprašė Kinijos premjero Zhou Enlai sukurti kareiviams vaistus nuo maliarijos. Kinijos pietinėse provincijose (Hainane, Junane, Guangsi, ir Guangdonge) ir tuo pačiu abiejose karinio konflikto pusėse maliarija buvo ženkli mirties priežastis. Šia liga kareiviai užsikrėsdavo nuo parazitų Plasmodium falciparum, kurie buvo atsparūs antimaliariniam vaistui chlorokvinui, todėl abi šalys dėjo pastangas efektyviam medikamentui surasti. Jungtinių Valstijų mokslininkų rezultatas buvo meflokvinas, tačiau Šiaurės vietnamiečiai neturėjo infrastruktūros bei pajėgumo vystyti tyrimus karo metu. To pasekoje Zhou Enlai įtikino Mao Zedong pradėti 523-iajį projektą () – slaptą programą, įtraukiančia apie 500 mokslininkų iš 60 skirtingų laboratorijų bei institutų.  1969-aisiais Tu Youyou buvo paskirta vienos iš 523-ojo projekto tiriamųjų grupių vadove. Iki 1972-ųjų metų, buvo ištirta virš 214 000 komponentų, kurie neturėjo jokio poveikio maliarijos gydyme. Tu pasirinko tyrinėti augalus, tradiciškai naudotus kinų medicinoje – jos komanda ištyrė virš 2000 receptų, pagamino 380 žolelių ekstraktų iš 200 augalų ir išbandė juos su gyvūnais. 

Vienas ekstraktas, išgautas iš vienamečio kiečio (,), kuris anksčiau buvo naudotas karštinei gydyti, buvo efektyvus. Nors pirmieji bandymai buvo nesėkmingi, nes artemizinui išgauti buvo naudojamas metodas su verdančiu vandeniu, Tu išsiaiškino, jog išgavimo procesas žemoje temperatūroje gali sėkmingai išskirti aktyviuosius priešmaliarinius komponentus jų nesunaikindamas.   Artemizino efektyvumas buvo įrodytas per bandymus su pelėmis ir beždžionėmis. Tu savanoriškai tapo pirmu žmogumi, su kurio buvo išbandytas šis preparatas. Vėlesni tyrimai su sergančiaisiais parodė, jog šis preparatas yra saugus ir 1981-aisiais Tu pristatė savo rezultatus Pasaulio sveikatos organizacijai. 

Tu Youyou, tyrinėdama artemizino cheminę strūktūrą, taip pat atrado dihidroartemiziną.

Šaltiniai 

Kinijos mokslininkai
Nobelio fiziologijos ir medicinos premijos laureatai